Жоғары атаққа ие болған педагогтер 3 млн теңгеден біржолғы төлем алады
DATE: 12:01, 05 Тамыз 2022 | GMT +5
TITLE: Жоғары атаққа ие болған педагогтер 3 млн теңгеден біржолғы төлем алады
URL: https://kaz.inform.kz/news/zhogary-atakka-ie-bolgan-pedagogter-3-mln-tengeden-birzholgy-tolem-alady_a3963344/
META: DATE: 12:01, 05 Тамыз 2022 | GMT +5
TOTAL WORDS: 146
AUTHOR(S):
TEXT: «Қазіргі кезде педагогтердің жалақысын көтеру 2020 жылдың қаңтар айынан басталды. Бұл бағыттағы жұмыстар 2023 жылы аяқталады. Сонымен қатар, аттестациядан және біліктілікті арттырудан өткен біздің ұстаздар үшін қосымша төлемдер ескерілген. Осы қосымша төлемдер мен үстеме ақыны, жалақыны өсіруді ескере отырып, ауыл мектебіндегі педагог орташа есеппен 400 мың теңгеге тарта алып отыр», - деді Ғ. Бейсембаев «Хабар 24» арнасына берген сұхбатында. Оның айтуынша, 2021 жылдан бері 26 педагог алғаш рет «Қазақстанның еңбек сіңірген ұстазы» атағын алды. «Қазақстанның еңбек сіңірген ұстазы» мемлекеттік наградасы мұғалімдерге үздік жетістіктері мен мемлекет алдындағы ерекше еңбегі үшін беріледі. Жоғары атаққа ие болған педагог 1 000 АЕК мөлшерінде біржолғы төлем алады. «Мұнымен қоса, мемлекет үздік педагогтарға қолдау көрсетіп келеді. Үздік мұғалім атағын алған педагогтер 1 мың АЕК сомасында сыйақа алады. Бұл тұрғыда осы қадамдар жоспарлаған нәтижеге жеткізеді деп ойламын. Осы орайда мемлекет жасап жатқан қолайлы жағдайдың арқасында білімді оқушыларды тәрбиелеуге мүмкін болады», - деді вицеминистр
